PMIndiaData/PMIndiaSum huggingface dataset:
ہند – چین غیر رسمی سربراہ کانفرنس

نئی دہلی۔28 اپریل ، 2018؛ وزیراعظم جناب نریندر مودی اور عوامی جمہوریۂ چین کے صدر جناب شی جن پنگ نے اپنی پہلی غیررسمی سربراہ کانفرنس کا انعقاد وہان میں 28-27 اپریل 2018 کو کیا۔ اس کا مقصد دو طرفہ اور عالمی اہمیت کے اہم مسائل پر نظریات و خیالات کا تبادلہ اور موجودہ اور مستقبل کی بین الاقوامی حالات کے ضمن میں قومی ترقی کے لیے اہمیت رکھنے والے باہمی نظریات پر بات چیت کرنا تھا۔ انہیں یقین ہے کہ دو بڑی معیشتوں اور حکمت عملی کا فیصلہ لینے کی خود مختاری کے ساتھ بڑی طاقتوں کے طور پر ہندوستان اور چین کے ساتھ ساتھ ابھرنے سے علاقائی اور عالمی سطح پر اثرات مرتب ہوتے ہیں۔ دونوں کا یہ خیال بھی ہے کہ ہندوستان اور چین کے درمیان پُرامن، مستحکم اور متوازن تعلقات موجودہ عالمی غیریقینی کی صورتحال کے لیے ایک مثبت حیثیت رکھتے ہیں۔ ان کا اس بات پر بھی اتفاق ہے کہ دو طرفہ تعلقات کا مناسب طریقے سے انتظام کیا جانا خطے کی خوشحالی اور ترقی کے لیے موافق ہوگا اور اس سے ایشیائی صدی کے لیے حالات تیار ہوں گے۔ اس مقصد کے حصول کے لیے انہوں نے قومی تجدید اور اپنے عوام کو زیادہ خوشحالی فراہم کرانے کے سلسلے میں باہمی مفاد والے اور پائیدار طریقے سے ترقی کے لیے شراکت داری کو مضبوط کرنے کا فیصلہ کیا ہے۔ وزیراعظم جناب نریندر مودی اور صدر شی نے ہند چین تعلقات کا حکمت عملی اور طویل مدتی نظریے کے لحاظ سے جائزہ لیا۔ وہ مستقبل کے تعلقات کے لیے وسیع تر ممکنہ پلیٹ فارم تیار کرنے کے مقصد سے موجودہ میکینزم کے ذریعے تال میل پر انحصار کرنے کی کوششوں میں اضافے کے لیے متفق ہوئے ہیں۔ ان کا اس بات پر بھی اتفاق ہوا ہے کہ دونو فریق مجموعی تعلقات کے سلسلے میں، ایک دوسرے کے احساسات ، تشویشات اور خواہشات کا لحاظ کرتے ہوئے پرامن بات چیت کے ذریعے اختلافات کو دور کرنے کی فہم و دانش رکھتے ہیں۔ دونوں لیڈروں کا اس بات پر بھی اتفاق ہوا ہے کہ وہ اپنی معیشتوں کے درمیان ایک دوسرے کی ضرورتوں کو پوری کرنے کی خصوصیات کا فائدہ اٹھاتے ہوئے متوازن اور پائیدار طریقے سے دو طرفہ تجارت اور سرمایہ کاری کو فروغ دیں گے۔ انہوں نے ثقافت اور عوام سے عوام کے رابطے کو فروغ دینے کے طریقوں پر بھی بات چیت کی اور اس سمت میں نئے میکینزم کا پتہ لگانے پر بھی اتفاق کیا۔ وزیراعظم نریندر مودی اور صدر شی نے دہشت گردی سے پیدا ہونے والے عام خطرے کو بھی پہچانا اور اس کی سختی کے ساتھ مذمت کی اور ہر شکل میں دہشت گردی کی مخالفت کرنے کا عزم ظاہر کیا۔ انسداد دہشت گردی کے سلسلے میں تعاون کرنے پر بھی انہوں نے عہد بندی ظاہر کی۔
مرکزی کابینہ نے صلاحیت سازی، تحقیق و ترقی اور پائیدار زیر زمین پانی کے بندوبست کو مؤثر بنانے میں تعاون کے لئے بھارت اور آسٹریلیا کے درمیان مفاہمت نامے کو منظوری دی

نئی دہلی، 14 /اکتوبر 2020 ۔ وزیر اعظم جناب نریندر مودی کی صدارت میں مرکزی کابینہ کو سینٹرل گراؤنڈ واٹر بورڈ (سی جی ڈبلیو بی)، محکمہ آبی وسائل، دریاؤں کی ترقی اور گنگا کے احیاء، بھارت اور مینیجنگ ایکویفائر ریچارج اینڈ سسٹیننگ گراؤنڈ واٹر یوز تھرو ولیج – لیول انٹروینشن (ایم اے آر وی آئی) پارٹنرس، آسٹریلیا کے درمیان اکتوبر 2019 میں ہوئے مفاہمت نامے (ایم او یو) سے واقف کرایا گیا۔ اس مفاہمت نامے پر سطح زمین اور زیر زمین پانی سے متعلق تربیت، تعلیم و تحقیق کے شعبوں میں تعاون کو فروغ دینے کے لئے دستخط کئے گئے ہیں، تاکہ زرعی، شہری، صنعتی اور ماحولیات سے متعلق مقاصد کے لئے پانی کے تحفظ کا مقصد حاصل کیا جائے۔
کابینہ نے ریلوے کنوینشن کمیٹی (2014) کی سفارشات کو اپنانے کی قرارداد کو منظوری دی۔

نئی دہلی 16 نومبر/ وزیر اعظم جناب نریندر مودی کی صدارت میں مرکزی کابینہ نے آج ریلوے کنوینشن کمیٹی کی سفارشات کو منظور کرتے ہوئے پارلیمنٹ کے دونوں ایوانوں میں ایک قرارداد پیش کرنے کے لیے ریلوے کی وزارت کی تجویز کو منظوری دے دی ہے۔یہ سفارشات 2016-17 کے لیے ہے اور یہ ایک خالص وقتی اقدام کے طور پر ہے۔ منافع کی شرح جو ریلوے کی طرف سے جنرل ریوینیو کو ادا کی جائے گی اسے معاف کردیا گیا ہے۔ (م ن ۔ح ا ۔ را۔ 16.11.2017 )
وزیر اعظم نے پائیکا بغاوت پر یادگاری  ڈاک ٹکٹ اور سکّہ جاری کیا،آئی آئی ٹی بھوبنیشورکیمپس کو قوم کے نام وقف کیا

نئی دہلی،24دسمبر 2018؍وزیر اعظم جناب نریندر مودی نے 24دسمبر 2018ء کو اُڈیشہ کا دورہ کیا۔ آئی آئی ٹی بھوبنیشور کیمپس نے وزیر اعظم پائیکا بغاوت پر ایک یادگاری ڈاک ٹکٹ اور سکّہ جاری کیا۔ پائیکا بغاوت (پائیکا بدروہ) اُڈیشہ میں 1817ء میں برطانوی حکومت کے خلاف ہوئی تھی۔ اس موقع پر بھوبنیشور میں واقع اُتکل یونیورسٹی میں پائیکا بغاوت کے موضوع پر ایک چیئر قائم کرنے کا بھی اعلان کیا گیا۔ وزیر اعظم نے للت گیری میوزیم کا افتتاح کیا ۔ اُڈیشہ میں للت گیری آثارقدیمہ کی مناسبت سے اہم ایک مشہور بدھسٹ مرکز ہے، جس میں استوپ، وہار اور بھگوان بدھ کے مجسمے ہیں۔ وزیر اعظم جناب نریندر مودی نے آئی آئی ٹی بھوبنیشور کے کیمپس کو قوم کے نام وقف کیا۔ انہوں نے بھوبنیشور میں ای ایس آئی سی اسپتال کا بھی افتتاح کیا۔ انہوں نے پائپ لائن اور روڈ پروجیکٹوں کا سنگ بنیاد بھی رکھا۔ اس موقع پر اظہار خیال کرتے ہوئے وزیر اعظم نے کہا کہ آج جن پروجیکٹوں کا افتتاح کیا گیا ہے یا پھر جن کا سنگ بنیاد رکھا گیا ہے، ان کی مجموعی لاگت 14ہزار کروڑ روپے سے زیادہ ہے۔انہوں نے کہا کہ مرکزی حکومت کا نشانہ مشرقی ہندوستان کو جنوب-مشرقی ایشیا کے دروازے کے طورپر فروغ دینا ہے۔ وزیر اعظم نے کہا کہ آئی آئی ٹی بھوبنیشور اُڈیشہ کی صنعتی ترقی کو پرواز دے گااور لوگوں کی زندگیوں کو بہتر بنانے کے لئے ٹیکنالوجی کے فروغ کی سمت میں کام کرے گا۔ وزیر اعظم نے ریاست میں صحت بنیادی ڈھانچے، روڈ نیٹ ورک، تیل اور گیس پائپ لائن انفرااسٹرکچرکی توسیع سے متعلق منصوبوں کا ذکر کیا۔ وزیر اعظم نے اُڈیشہ کی ہمہ جہت ترقی کے تئیں مرکزی حکومت کی عہدبستگی کا اعادہ کیا۔ م ن۔ م م۔ن ع
12ویں برکس ورچوئل چوٹی میٹنگ کے دوران وزیر اعظم نریندر مودی کی مداخلت متن

عالی جناب برکس کے مختلف اداروں کے ذریعہ اس بریفنگ کے لئے شکریہ! برکس نیشنل سیکورٹی ایڈوائزر کی 10 ویں میٹنگ کے جائزے کے لئے میں مسٹر پاترو شیو کا شکریہ ادا کرتا ہوں۔ جیسا میں نے شروع میں کہا ، برکس کاؤنٹر ٹریرارزم اسٹریٹجی کا فنائنالائزیشن ایک اہم اور غیر معمول حصولیابی ہے۔ میری تجویز ہے کہ ہمارے این ایس اے ایک کاؤنٹر ٹریرارزم ایکشن پلان پر ایک تبادلہ خیال کریں۔ میں برکس بزنس کونسل کے مختلف چیئرمین جناب سرگئی کترین کا بھی شکریہ ادا کرنا چاہوں گا۔ ہمارے درمیان اقتصادی یکجہتی کا خاص ذمہ نجی سیکٹر کے ہی ہاتھ ہوگا۔ میری تجویز ہےکہ برکس بزنس کونسل ہمارے آپسی کاروبار کو 500 ارب ڈالر کے نشانے تک لے جانے کے لئے ایک ٹھوس منصوبہ بنائے۔ نیو ڈیولپمنٹ بینک کے چیئرمین کا عہدہ سنبھالنے کے لئے میں مسٹر مارکوس ٹرایوجو کو مبارکباد دیتا ہوں۔ این ڈی بی کا مالی تعاون کووڈ کے سلسلے میں اور بھی کارآمد رہے گا۔ مجھے خوشی ہے کہ این ڈی بی نے روس میں آفس کھولا ہے اور میں امید کرتا ہوں کہ اگلے سال آپ بھارت میں اپنا علاقائی دفتر بھی شروع کریں گے۔ میں مسٹر ایگر شوالو کو برکس انٹر-بینک کوآپریشن میکانزم کے کام کے لئے مبارکباد دیتا ہوں۔ یہ خوشی کی بات ہے کہ ہماری ترقی بینکوں کے بیچ پرنسپلس فار رسپانسبل فائنانسنگ پر اتفاق ہوگیا ہے۔ برکس وومینس الائنس کا اہتمام صدر پوتن کی اولین ترجیح تھی اور ان کا یہ وژن اب کامیاب ہوگیا ہے۔ میں الائنس کی چیئرپرسن محترمہ اینا نیستوروا کو ان کی رپورٹ کے لئے بھی شکریہ ادا کرتا ہوں۔ ہم بھارت میں خاتون صنعت کو بڑھاوا دینے کے لئے بہت سی کوششیں کررہے ہیں۔ امید ہے کہ اس الائنس (اتحاد) کے ذریعہ اس شعبے میں برکس کے ملکوں میں تعاون بڑھے گا۔ ایک بار پھر آپ سبھی کو، خاص کر ہمارے میزبان صدر جناب پوتن کا میں صدق دلی سے شکریہ ادا کرتا ہوں۔ ……………………………………………………… م ن، ح ا، ع ر
وزیر اعظم 14 اکتوبر کو احمد آباد میں پرمکھ سوامی مہاراج شتابدی مہوتسو کی افتتاحی تقریب میں شرکت کریں گے

وزیر اعظم جناب نریندر مودی احمدآباد میں 14 دسمبر 2022 کو، شام 5:30 بجے ’پرمکھ سوامی مہاراج شتابدی مہوتسو‘ کی افتتاحی تقریب میں شرکت کریں گے۔ تقدس مآب پرمکھ سوامی مہاراج ایک ایسے رہنما اور گورو تھے جنہوں نے بھارت اور دنیا بھر میں لاتعداد زندگیوں کو متاثر کیا۔ انہیں ایک عظیم روحانی قائد کے طور پر قدرو منزلت حاصل ہے۔ ان کی زندگی روحانیت اور بنی نوع انسانی کی خدمت کے لیے وقف تھی۔ بی اے پی ایس سوامی نرائن سنستھا کے قائد کے طور پر، انہوں نے لاکھوں افراد کو سکون اور نگہداشت فراہم کرانے والی متعدد ثقافتی، سماجی اور روحانی پہل قدمیوں کی حوصلہ افزائی کی۔ تقدس مآب پرمکھ سوامی مہاراج کی پیدائش کے 100ویں برس میں، دنیا بھر کے افراد ان کی زندگی اور ان کے کاموں کو یاد کر رہے ہیں۔ سال بھر جاری رہنے والی تقریبات کا اختتام ’پرمکھ سوامی مہاراج شتابدی مہوتسو‘ میں ہوگا جس کی میزبانی کے فرائض بی اے پی ایس سوامی نرائن مندر، شاہی باغ، کے ذریعہ انجام دیے جائیں گے، جو کہ بی اے پی ایس سوامی نرائن سنستھا کا عالمی صدردفتر ہے ۔ یہ ایک ماہ تک جاری رہنے والی تقریب ہوگی جس کا انعقاد 15 دسمبر 2022 سے 15 جنوری 2023 تک احمدآباد میں کیا جائے گا۔ یہ تقریب یومیہ پروگراموں کے علاوہ موضوعاتی نمائشوں اور غور وفکر پر مجبور کردینے والی پیویلنس پر مشتمل ہوگا۔ بی اے پی ایس سوامی نرائن سنستھا کا قیام 1907 میں شاستری جی مہاراج کے ذریعہ عمل میں آیا۔ ویدوں کی تعلیمات پر مبنی اور عملی روحانیت کے ستونوں پر قائم، بی اے پی ایس روحانی، اخلاقی اور آج کی سماجی چنوتیوں کو حل کرنے کے لیے جامع اور بڑی کوششیں انجام دیتا ہے۔ بی اے پی ایس کا مقصد یقین، یکجہتی اور بے لوث خدمت سے متعلق اقدار کا تحفظ، اور تمام تر شعبہ ہائے حیات سے تعلق رکھنے والے افراد کی روحانی، ثقافتی، جسمانی اور جذباتی ضرورتوں کو پورا کرنا ہے ۔ یہ ادارہ عالمی رسائی کی کوششوں کے ذریعہ انسانوں کی فلاح و بہبود سے متعلق سرگرمیاں انجام دیتا ہے۔
کابینہ نے افریقہ میں ترقیاتی تعاون  سے متعلق ہندوستان اور متحدہ عرب امارات کے درمیان مفاہمت نامے کو منظوری دی

نئی دہلی،06فروری 2019/ وزیراعظم نریندر مودی کی سربراہی میں مرکزی کابینہ نےافریقہ میں ترقیاتی تعاون سے متعلق ہندوستان اور متحدہ عرب امارات کے درمیان مفاہمت نامے کو منظوری دی ہے۔ اس مفاہمت نامے کے تحت افریقہ میں ترقیاتی شراکت داری پروجیکٹوں اور پروگراموں کے نفاذ کے لئے دونوں ملکوں کے درمیان تعاون کے ایک فریم ورک کا قیام ہے۔ فائدے: اس تجویز سے ہندوستان اور افریقہ کے ملکوں کے درمیان سیاسی اور معاشی رشتوں کو مستحکم کرنے میں مدد ملے گی اور ہمارے وسیع اسٹریٹجک مفادات پورے ہوں گے ۔
وزیراعظم  نے ہندوستانی شٹلر اور  آل انگلینڈ اوپن بیڈ منٹن چمپئن شپ کے فائنلسٹ لکشیہ سین کی ستائش کی

وزیراعظم جناب نریندر مودی نے ہندوستانی شٹلر اور آل انگلینڈ اوپن بیڈ منٹن چمپئن شپ کے فائنلسٹ لکشیہ سین کی ستائش کی ہے۔ ایک ٹوئیٹ میں وزیراعظم نے کہا : ‘‘آپ پر فخر ہے@lakshya_sen!۔ آپ نے قابل ذکر صبر اور محنت کا مظاہرہ کیا ہے۔آپ نے ایک حوصلہ مند لڑائی لڑی ہے۔آپ کے مستقبل کی کوششوں کے لئے نیک خواہشات۔ مجھے یقین ہے کہ آپ کامیابی کی نئی بلندیوں کو چھوتے رہیں گے’’۔
مرکزی کابینہ نے کثیر ریاستی کوآپریٹو سوسائٹیز (ایم ایس سی ایس) قانون، 2002 کے تحت ایک قومی سطح کی کثیر ریاستی کوآپریٹو ایکسپورٹ سوسائٹی کے قیام کو منظوری دی

عزت مآب وزیر اعظم جناب نریندر مودی کی قیادت میں مرکزی کابینہ نے کثیر ریاستی کوآپریٹو سوسائٹیز (ایم ایس سی ایس) قانون، 2002 کے تحت متعلق وزارتوں، خاص طور سے وزارت خارجہ اور محکمہ مالیات، کامرس اور صنعت کی وزارت کے تعاون سے ایک قومی سطح کی کوآپریٹو سوسائٹی کے قیام اور فروغ کے ایک تاریخی فیصلہ کو منظوری دے دی ہے۔ متعلقہ مرکزی وزارتیں ’مکمل حکومت کے نقطہ نظر‘ پر عمل کرتے ہوئے اپنی برآمدات سے متعلق پالیسیوں، منصوبوں اور ایجنسیوں کے توسط سے کوآپریٹو سوسائٹیز اور متعلقہ اداروں کے ذریعے تیار کردہ تمام اشیاء اور خدمات کی برآمد کے لیے مجوزہ سوسائٹی کو تعاون فراہم کریں گی۔ مجوزہ سوسائٹی برآمد کرنے اور اسے فروغ دینے کے لیے ایک وسیع (امبریلا) تنظیم کے طور پر کام کرتے ہوئے کوآپریٹو سیکٹر سے برآمد پر زور دے گی۔ اس سے عالمی بازاروں میں کوآپریٹو سوسائٹیز کی برآمدی صلاحیت کو رفتار دینے میں مدد ملے گی۔ مجوزہ سوسائٹی ’مکمل حکومت کے نقطہ نظر‘ کے توسط سے کوآپریٹو سوسائٹیز کو حکومت ہند کی مختلف وزارتوں کی مختلف برآمداتی اسکیموں اور پالیسیوں کا فائدہ حاصل کرنے میں بھی مدد فراہم کرے گی۔ یہ کوآپریٹو سوسائٹیز کے جامع ترقیاتی ماڈل کے توسط سے ’سہکار سے سمردھی‘ کے مقصد کو حاصل کرنے میں بھی مدد کرے گی، جہاں ممبران، ایک طرف اپنی اشیاء اور خدمات کی برآمد کے ذریعے بہتر قیمت حاصل کریں گے، وہیں دوسری طرف وہ سوسائٹی کے ذریعے تیار کردہ سرپلس کے ذریعے بھی مستفید ہوں گے۔ مجوزہ سوسائٹی کے توسط سے ہونے والی اعلیٰ برآمد کے سبب کوآپریٹو سوسائٹیز مختلف سطحوں پر اپنی اشیاء اور خدمات کی پیداوار میں اضافہ کریں گی، جس سے کوآپریٹو سیکٹر میں روزگار کے زیادہ مواقع پیدا ہوں گے۔ اشیاء کی ڈبہ بندی اور بین الاقوامی معیاروں کے مطابق خدمات کو بہتر بنانے سے بھی روزگار کے اضافی مواقع پیدا ہوں گے۔ کوآپریٹو پیداواروں کی برآمد میں اضافہ، ’’میک ان انڈیا‘‘ کو بھی آگے بڑھائے گا، جس سے آخرکار آتم نربھر بھارت کو فروغ حاصل ہوگا۔
وزیر اعظم نے ہر گھر ترنگا تحریک کو حاصل ہونے والے زبردست ردعمل پر خوشی اور فخر کا اظہار کیا

وزیر اعظم جناب نریندر مودی نے ہر گھر ترنگا مہم کو حاصل ہونے والے زبردست رد عمل پر اپنی خوشی اور فخر کا اظہار کیا ہے۔ جناب مودی نے کہا کہ ہم مختلف شعبہ ہائے زندگی سے تعلق رکھنے والے افراد کی ریکارڈ تعداد میں شمولیت ملاحظہ کر رہے ہیں۔ جناب مودی نے شہریوں سے harghartiranga.com پر ترنگے کے ساتھ تصویر ساجھا کرنے کی بھی اپیل کی۔ وزیر اعظم نے ہر گھر ترنگا مہم کے تعلق سے ملک بھر سے آنے والی شاندار جھلکیاں ساجھا کرنے کے لیے ٹوئیٹر کا سہارا لیا۔
دیوالی ملن  کے موقع پر وزیر اعظم نے پی ایم او کے عہدیداروں سے بات چیت کی

نئی دہلی۔ 12 نومبر وزیر اعظم جناب نریندر مودی نے آج لوک کلیان مارگ پرواقع وزیر اعظم کی رہائش گاہ پر منعقد ہ ‘دیوالی ملن’ کے موقع پر پی ایم او کے عہدیداروں سے بات چیت کی۔ انہوں نے اس موقع پر سبھی کو دیوالی کی دلی مبارکباد پیش کی۔ وزیر اعظم نے وبائی مرض کورونا کے خلاف ملک کی جنگ پر تبادلہ خیال کیا۔ انہوں نے اس بات پر زور دیا کہ کس طرح ملک نے ایسے مشترکہ دشمن سے لڑنے میں اتحاد اور بھائی چارے کا مظاہرہ کیا ہے، جس کا کوئی روپ (چہرہ ) نہیں ہے۔ انہوں نے وبائی مرض کے نتیجے میں معاشرے اور حکمرانی میں آنے والی مثبت تبدیلیوں کے بارے میں بھی بات کی۔ انہوں نے مزید کہا کہ ان تبدیلیوں نے معاشروں کو مزید لچکدار بنا دیا ہے۔ وزیر اعظم نے اس بات پر روشنی ڈالی کہ کس طرح مشکل وقت اکثر لوگوں، عمل اور اداروں کے درمیان مخفی صلاحیتوں کے ادراک کا باعث بنتا ہے۔ انہوں نے پی ایم او کے عہدیداروں کو اس جذبے سے تحریک حاصل کرنے کی تلقین کی۔ 2047 اور اس کے بعد کے لیے ملک کے لیے ایک مضبوط بنیاد رکھنے کی سمت میں اس دہائی کی اہمیت کو اجاگر کرتے ہوئے، وزیر اعظم نے کہا کہ پی ایم او میں ہم سب کو اپنی پوری صلاحیت کے ساتھ مل کر کام کرنا چاہیے اور ملک کو مزید بلندیوں تک پہنچنے میں مدد کرنی چاہیے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر  اعظم نے سیمانچل ایکسپریس کے پٹری سے اترنے کے حادثے میں ہونے والی اموات پر تعزیت کا اظہار کیا

نئی دہلی،03/ فروری وزیر اعظم جناب نریندر مودی نے سیمانچہ ایکسپریس کے ڈبوں کے پٹری سے اتر جانے کے حادثے میں ہونےوالے جانی نقصان گہرے غم کا اظہار کیا ہے۔ انھوں نے کہا کہ ‘‘میں مہلوکین کے اہل خانہ کے غم میں شریک ہوں۔ میری دعا ہے کہ زخمی جلد از جلد صحتیاب ہوں۔ ریلوے، این ڈی آر ایف اور مقامی حکام حادثے کے بعد تمام ممکن امداد فراہم کرا رہے ہیں۔’’ ۔ ۔ ۔ ۔ ۔ ۔ ۔ ۔ ۔ ۔ ( م ن ۔رض۔ را ۔ 03 – 02 – 2019)
مرکزی کابینہ نے نئی دہلی میں فجی کے ہائی کمیشن کے لئے    الاٹ کی گئی زمین کے لئے     تجارتی  شرح   چارج   نہ کرنے کی  منظوری  دی ہے

نئی دہلی، 4 جولائی 2018/مرکزی کابینہ نے جس کی صدارت وزیراعظم جناب نریندر مودی نے کی، نئی دہلی کے چانکیہ پوری کے سفارتی علاقہ کے فجی کے ہائی کمیشن کے لئے الاٹ کی گئی زمین کو تجارتی شرح سے مستثنی رکھنے کی منظوری دی ہے۔ یہ زمین پلاٹ نمبر 31-بی پر مشتمل ہے اور اس کا رقبہ 2800 مربع میٹر ہے۔ مرکزی کابینہ نے اس سلسلہ میں انہی شرائط کی منطوری دی ہے جو فجی نے اپنے یہاں سوا کے مقام پر ہندستانی ہائی کمیشن کو زمین الاٹ کرنے کے سلسلہ میں پیش کی تھیں۔ پس منظر: اگست 2015 میں فجی کی حکومت نے 99 سال کی خصوصی لیز پر 6695 مربع میٹر کا ایک پلاٹ بھارت کو سو فجی ڈالر سالانہ کرایے پر دینے کی پیش کش کی تھی جس کا ہر پانچ سال کے بعد دوبارہ جائزہ لیا جانا تھا۔ یہ زمین سوا میں ہندستانی ہائی کمیشن کی تعمیر کے لئے تھی۔ فجی نے تجویز کیا تھا کہ اسی بنیاد پر اسے بھی زمین الاٹ کی جائے۔ فجی کے ساتھ باہمی تعلقات کی خصوصی نوعیت کو دیکھتے ہوئے اسے ہائی کمیشن کے لئے تجارتی شرح چارج کئے بغیر زمین الاٹ کرنے کا فیصلہ کیا گیا۔ ۔۔۔۔۔۔۔۔۔۔۔ م ن۔ج ۔ ج۔
وزیراعظم نے اروناچل پردیش کے لوگوں سے ان کی ریاست کےیوم تاسیس پر نیک خواہشات کا اظہار کیا

نئی دلّی ،20 فروری، 2022/ وزیراعظم جناب نریندر مودی نے اروناچل پردیش کے لوگوں سے ان کے ریاستی یوم تاسیس کے موقع پر نیک خواہشات کا اظہار کیا ہے۔ اپنے ایک ٹوئیٹ میں وزیراعظم نے کہا: ’’اروناچل پردیش کے لوگوں کو ان کے ریاستی یوم تاسیس پر نیک تمنائیں۔ ریاست کے لوگوں کو ان کی شاندار صلاحیت اور سخت محنت کی فطرت کے لئے جانا جاتا ہے۔ دعاگو ہوں کہ ریاست ،مستقبل میں ترقی کی نئی بلندیوں کو سر کرے۔
وزیراعظم جناب نریندرمودی نے بھارت کے اولین صدرجمہوریۂ ہند، ڈاکٹرراجندرپرساد کو ان کی پیدائش کی سالگرہ پرخراج عقیدت پیش کیاہے

نئی دہلی ،03دسمبر : وزیراعظم ، جناب نریندرمودی نے بھارت کے اولین صدرجمہوریہ ہند ، ڈاکٹرراجندرپرساد کو ان کی پیدائش کی سالگرہ پرخراج عقید ت پیش کیاہے ۔ اپنے پیغام میں وزیراعظم نے کہاہے کہ‘‘ بھارت کے اولین صدرجمہوریہ بھارت رتن ڈاکٹرراجندرپرساد کو ان کی پیدائش کی سالگرہ پرصد صد خراج عقیدت ۔ بے مثال صلاحیتوں کے حامل اورسادہ زندگی اور بلندنظریات کی علامت، راجندربابو کی شخصیت اہل وطن کے لئے ہمیشہ باعث ترغیب رہیگی ۔’’
وزیر اعظم نے ڈاکٹر جسٹس ڈی وائی چندر چوڑ کو چیف جسٹس آف انڈیا کے طور پر حلف لینے پر مبارکباد دی

وزیر اعظم جناب نریندر مودی نے ڈاکٹر جسٹس ڈی وائی چندرچوڑ کو چیف جسٹس آف انڈیا کے طور پر حلف لینے پر مبارکباد دی ہے۔ وزیر اعظم نے ٹویٹ کیا؛ ’’ڈاکٹر جسٹس ڈی وائی چندرچوڑ کو ہندوستان کے چیف جسٹس کے طور پر حلف لینے پر مبارکباد۔ ان کی آئندہ کامیاب مدت کار کے لئے نیک خواہشات‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم نے برطانیہ کے وزیر اعظم کے لئے نیک خواہشات کا اظہار کیا

نئی دہلی، 27مارچ 2020، وزیر اعظم جناب نریندر مودی نے برطانیہ کے وزیر اعظم جناب بورس جانسن کو اپنی نیک خواہشات سے نوازا ہے جو کووِڈ۔19 سے متاثر پائے گئے ہیں۔ وزیر اعظم نے کہا، ’’پیارے وزیر اعظم بورس جانسن، آپ ایک سپاہی ہیں اور آپ اس چنوتی کا سامنا کرتے ہوئے فتح سے ہمکنار ہوں گے۔ آپ کی اچھی صحت کے لئے دعا گوں ہو اور برطانیہ کو صحت مند بنائے رکھنے کو یقینی بنانے لئے میری نیک خواہشات آپ کے ساتھ ہیں۔‘‘ ۰۰۰۰۰۰۰۰ (م ن-س ش- ا ن)
وزیراعظم نے روزنامہ جاگرن گروپ کے چیئرمین یوگیندر موہن گپتا کے انتقال پر اظہار تعزیت کیا

وزیر اعظم جناب نریندر مودی نے روزنامہ جاگرن گروپ کے چیئرمین یوگیندر موہن گپتا جی کے انتقال پر گہرے دکھ کا اظہار کیا ہے۔ ایک ٹویٹ میں وزیر اعظم نے کہا: ”روزنامہ جاگرن گروپ کے چیئرمین یوگیندر موہن گپتا جی کے انتقال پر گہرا دکھ ہوا۔ ان کا انتقال آرٹ، ادب اور صحافت کی دنیا کے لیے ناقابل تلافی نقصان ہے۔ میں غم کی اس گھڑی میں ان کے اہل خانہ سے تعزیت کرتا ہوں۔ اوم شانتی!“
چین کے شہر شیامین میں برکس  کاروباری کونسل کے ساتھ مذاکرات میں وزیر اعظم کا خطاب

نئی دہلی،4 ستمبر / حضرات ، نئے ترقیاتی بینک کے صدر ، برکس کاروباری کونسل کے ارکان ، مجھے برکس کاروباری کونسل کے ساتھ اس میٹنگ میں شرکت کرتے ہوئے خوشی محسوس ہو رہی ہے ۔ کاروباری کونسل میں جو کام آپ کرتے ہیں ، وہ برکس شراکت داری کے ویژن کو ایک عملی شکل دینے میں ایک کلیدی رول ادا کرتا ہے ۔ وہ شراکت داری ، جو آپ نے قائم کی ہے اور وہ نیٹ ورک ، جو آپ نے قائم کیا ہے ، ہر برکس ملک میں اقتصادی ترقی کی کہانیوں کو تقویت دے رہا ہے ۔ گوا میں پچھلے سال اس میٹنگ میں این ڈی بی اور برکس کاروباری کونسل کے درمیان قریبی تعاون پر ایک تجویز پیش کی گئی تھی ۔ مجھے خوشی ہےکہ آپ این ڈی بی کے ساتھ ایک مفاہمت نامہ کر رہے ہیں ۔ حضرات اور دوستو ، ہندوستان آج دنیا میں تیزی کے ساتھ ایک سب سے کھلی معیشت میں تبدیل ہو رہا ہے ۔ براہ راست غیر ملکی سرمایہ کاری اپنے عروج پر ہے ۔ اس میں 40 فی صد تک کا اضافہ ہوا ہے ۔ ہندوستان نے کاروبار کرنے کو آسان بنانے کے عالمی بینک کے اشاریے میں پیش قدمی کی ہے ۔ اس طرح ہم نے عالمی مقابلہ جاتی اشاریے میں گذشتہ دو سال میں 32 درجات اوپر اٹھے ہیں ۔ جی ایس ٹی ، جو جولائی میں شروع کیا گیا تھا ، ہندوستان کا اب تک کا سب سے بڑا معاشی اصلاحی قدم ہے ۔ ایک ہی جھٹکے میں ایک اعشاریہ تین ارب لوگوں کی ایک یکساں مارکیٹ قائم کی گئی ۔ ڈجیٹل انڈیا، اسٹارٹ اَپ انڈیا اور میک اِن انڈیا جیسے پروگرام ملک کی معاشی شکل کو تبدیل کر رہے ہیں ۔ وہ ہندوستان کو ایک معلومات پر مبنی ، ہنر مندی کے فروغ اور ٹیکنا لوجی پر چلنے والے معاشرے میں تبدیل کرنے میں مدد کر رہے ہیں ۔ حضرات اور دوستو ، مجھے یہ بتاتے ہوئے خوشی ہو رہی ہے کہ برکس کاروباری کونسل بھی تجارت اور سرمایہ کاری کی سہولت کی برابر کی ترجیحات رکھتی ہے تاکہ ہنر مندی کا فروغ / بنیادی ڈھانچہ کی ترقی ایس ایم ای کی ترقی ، ای کامرس اور ڈجیٹل معیشت کو فروغ دیا جا سکے ۔ بہت سی مثبت سفارشات آپ کے بحث و مباحثہ کے دوران پیش کی گئیں ۔ ایک برکس درجہ بندی ایجنسی کا قیام توانائی تعاون گرین فائینینس کے تئیں آپ کا کام اور ڈجیٹل معیشت کا قیام خصوصی طور پر قابل تعریف ہے ۔ میں یہ بات کہہ کر اپنی بات کو ختم کرنا چاہتا ہوں کہ حکومتوں کے ساتھ ساتھ ہم آپ کی کوششوں کو مکمل کرنے کی کوشش کریں گے ۔ شکریہ ۔ ( م ن ۔ ح ا ۔ ع ا ۔ 04 – 09 – 2017 )No. 4370
وزیر اعظم نے مہاراشٹر بس حادثہ میں جانوں کے ضیاع  پر تعزیت کا اظہار کیا

نئی دہلی۔28 جولائی وزیر اعظم جناب نریندر مودی نے مہاراشٹر کے رائے گڑھ ضلع میں ہوئے بس حادثہ میں انسانی جانوں کے ضیاع پر اظہار تعزیت کی ہے ۔ انہوں نے کہا ‘‘مہاراشٹر کے رائے گڑھ ضلع میں ہوئے بس حادثہ کے باعث انسانی جانوں کے ضیاع سے دکھ ہوا ہے ۔ جن کے پیارے اس حادثہ میں ہلاک ہوئے ہیں میں ان کے تئیں اظہار تعزیت کرتا ہوں ۔’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم نے  سی آر ای ڈ ی اے آئی  یوتھ کان   2019سے خطاب کیا

نئیدہلی14فروری۔وزیراعظم جناب نریندر مودی نے آج نئی دلی کے تالکٹورہ اسٹیڈیم میں، سی آر ای ڈی اے آئی یوتھ کان 2019 سے خطاب کیا ۔ وزیر اعظم نے اپنی تقریر میں کہا کہ ہر بے گھرکو 2022 تک گھر کی فراہمی کو یقینی بنانے کے لئے تیزی کے ساتھ کام کیا جارہا ہے۔پردھان منتری آواس یوجنا کے تحت 1.5 کروڑ مکان تعمیر کئے جاچکے ہیں ۔جن میں سے 15 لاکھ مکانات صرف شہری غریبوں کے لئے تعمیر کئے گئے ہیں۔ انہوں نے کہا کہ موجود ہ مرکزی سرکار کے تحت اس پورے عمل میں مکمل شفافیت موجود ہے ۔ انہوں نے کہا کہ جب کوئی سرکار نیک نیتی کے ساتھ پالیسیاں بناتی ہے تو بدعنوانیاں ختم ہوجاتی ہیں اور نتائج بہتر برآمد ہوتے ہیں۔ وزیراعظم موصوف نے اپنی تقریر میں آگے کہا کہ رئیل اسٹیٹ ریگولیٹری اتھارٹی (آر ای آر اے ) نے خریداروں اور ریئل اسٹیٹ ڈیولپر کے درمیان اعتمادکو مستحکم کیا ہے ۔ انہوں نے کہا کہ آر ای آر اے کا اعلان 28 ریاستوں میں کیا جاچکا ہے اور 35 ہزار سے زائد ریئل اسٹیٹ پروجیکٹس اور 27 ہزارریئل اسٹیٹ ایجنٹس کا آر ای آر اے کے تحت اندراج کیا جاچکا ہے اور لاکھوں کی تعداد میں فلیٹ تعمیر کئے جارہے ہیں۔ گزشتہ ساڑھے چار برسوں کے دوران ایز آف ڈوئنگ بزنس کی درجہ بندی میں ملک کی ایک لمبی جست کے بارے میں گفتگو کرتے ہوئے وزیر اعظم نے کہا کہ سرکار ہندوستان میں ایزآف ڈوئنگ بزنس کو یقینی بنانے کے تئیں عہد بستہ ہے اور اس سلسلے میں تعمیراتی پرمٹوں سمیت تما م سرکاری منظوریاں انتہائی تیز رفتاری کے ساتھ جاری کی جارہی ہیں۔ جناب نریند رمودی نے صنعتی تعمیرات اور مکان کے خریداروں کے فائدے کے لئے مرکزی سرکار کے ذریعہ کی جانے والی اصلاحات کے بارے میں گفتگو کرتے ہوئے کہا کہ سرکار نے مختلف تعمیراتی اشیا کی جی ایس ٹی شرحوں میں زبردست کمی کردی ہے ۔ علاوہ ازیں حالیہ بجٹ میں درمیانہ درجے کے لئے انکم ٹیکس کے فوائد کی بھی تجویز کی گئی ہے اور ان تمام اقدامات کا مجموعی نتیجہ مکان سازی کے شعبے اور مکانوں کے خریداروں کو فائدہ پہنچائے گا۔ وزیر اعظم نے ملک کے ہرشہری کے لئے اپنے مکان کے خواب کی عملی تعبیر کے لئے سی آر ای ڈی اے آئی کی خدمات اور کوششوں کی ستائش کرتے ہوئے کہا کہ یہ یوتھ کان ایک ایسے وقت میں منعقد کی گئی ہے ، جب نیو انڈیا کی چہرہ کاری کی جارہی ہے اور نئے ہندوستان کے لئے منشور سازی میں ہمارے نوجوانوں کو اہم کردار ادا کرنا ہے ۔ بعد ازاںوزیر اعظم نے تالکٹورہ اسٹیڈیم سی آر ای ڈی اے آئی کی جانب سے اہتمام کی جانے والی ایک نمائش بھی دیکھی۔ ۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم 11ستمبر کو سرداردھام بھون کا لوک ارپن اور سرداردھام فیز- II کنیا چھاترالیہ کا بھومی پوجن انجام دیں گے

نئی دہلی، 10؍ ستمبر :وزیراعظم ، جناب نریندرمودی 11ستمبر ، 2021کو صبح 11بجے ویڈیوکانفرنسنگ کے ذریعہ سرداردھام بھون کالوک ارپن اورسرداردھام فیز- II کنیا چھاترالیہ کا بھومی پوجن کریں گے ۔ سرداردھام تعلیم اورسماج میں زبردست تبدیلی لانے ، معاشرے کے کمزورترطبقات کو اوپراٹھانے اورنوجوانوں کو روزگارکے مواقع فراہم کرنے کی سمت میں کام کرتارہاہے ۔ احمدآباد میں قائم سرداردھام بھون میں طالب علموں کے لئے جدید ترین قسم کی سہولیات اورجدید خوش گوارماحول دستیاب ہے ۔ کنیاچھاترالیہ میں 2000لڑکیوں کے لئے ہوسٹل کی سہولت رہے گی جس میں معاشی بنیادوں پر کسی قسم کی تفریق نہیں کی جائے گی ۔ گجرات کے وزیراعلیٰ اورنائب وزیراعلیٰ اس موقع پرموجود رہیں گے ۔
وزیر اعظم نے ٹوکیو اولمپکس 2020 میں بیڈمنٹن میں کانسی کا تمغہ جیتنے پر پی وی سندھو کو مبارکباد دی

وزیر اعظم جناب نریندر مودی نے ٹوکیو اولمپکس 2020 میں بیڈمنٹن میں کانسی کا تمغہ جیتنے پر پی وی سندھو کو مبارکباد دی ہے۔ وزیر اعظم نے یہ بھی کہا کہ وہ ہندوستان کا فخر ہیں اور ہمارے بہترین اولمپک کھلاڑیوں میں سے ایک ہیں۔ ایک ٹوئیٹ کے ذریعہ سے وزیر اعظم نے کہا: ”ہم سبھی پی وی سندھو کی شاندار کارکردگی سے پرجوش ہیں۔ ٹوکیو اولمپکس 2020 میں کانسی کا تمغہ جیتنے پر انھیں مبارکباد۔ وہ ہندوستان کا فخر ہے اور ہمارے بہترین اولمپک کھلاڑیوں میں سے ایک ہے۔ #Tokyo2020“
بھارت- لگشمبرگ کے درمیان ورچوئل سربراہ میٹنگ کے موقع پر سمجھوتوں کی فہرست کو تسلیم کیاگیا

1. انڈیا انٹرنیشنل ایکسچینج (انڈیا آئی این ایکس) اور لگشمبرگ اسٹاک ایکسچینج کے درمیان مفاہمت نامہ اس سمجھوتے میں مالی خدمات، صنعت میں تعاون فراہم کرنا، متعلقہ ملک کی سیکورٹیز میں مارکیٹوں کے رکھ رکھاؤ، ای ایس جی (ماحولیات، سماجی اور حکمرانی) اور مقامی مارکیٹ میں گرین فایننس کی گنجائش فراہم کی گئی ہے۔ 2. اسٹیٹ بینک آف انڈیا اور لگشمبرگ اسٹاک ایکسچینج کے درمیان مفاہمت نامہ اس سمجھوتے میں متعلقہ ملک کی سیکورٹیز میں مارکیٹوں کے رکھ رکھاؤ، مالی خدمات اور صنعت میں تعاون فراہم کرنا ہے۔ اس کے علاوہ ای ایس جی (ماحولیات، سوشل اور حکمرانی) اور لوکل مارکیٹ میں گرین فایننس کی گنجائش فراہم کی گئی ہے۔ 3. انویسٹ انڈیا اور لگشمبرگ انوویشن کے درمیان مفاہمت نامہ بھارت اور لگشمبرگ کمپنیوں کے درمیان ایسے کاروبار کو تعاون اور فروغ دینا، نیز ہندوستانی اور لگشمبرگ کے سرمایہ کاروں کی طرف سے تجویز کردہ یا آنے والی ان باؤنڈ ایف ڈی آئی کو فروغ دینا اور اس کے لئے آسانی پیدا کرنا۔